ዝብል ሕቶ ዘቕረብናሎም ተንተንቲ ፖለቲካ ርድኢቶም እንሆ። "ኣዲስ ኣበባ'ውን ከም እየሩሳሌም" ኣብ ኢትዮጵያ ኣብዚ ሕዚ እዋን፡ ተስፋ ወሃብን ተስፋ ዘቑርጽን ኩነታት ዓሲሉ ከምዘሎ ዝገለጹ ኣቦ መንበር ኮንግረስ ፌደራሊስት ኦሮሞ ፕሮፌሰር መረራ ጉዲና፡ ፖለቲካዊ ለውጢ ኢትዮጵያ ኣብ ቀራና መንገዲ ከምዝኣተወ ዘርእይ እዩ ይብሉ። "ስለዚ ጎኒ ገኒ ተስፋን ቀቢጸ ተስፋን ንጓዓዝ ኣለና" ድማ ኢሎም። ምምሕያሽ ቦርድ መረጻ ኢትዮጵያን ኣዋጃት ጸረ ራዕድን ሓፋሽ ማሕበራትን ተስፋ ወሃብቲ ስጉምታት ከምዝኾኑ ፕሮፌሰር መረራ ገሊጾም። ቀዳማይ ሚኒስትር ኣብይ ኣሕመድ ምስ ተቓወምቲ ውድባት ፖለቲካ ዘካይዶ ዘተታት እውን ካብቶም ጽቡቓት ጅማሮታት መንጎ ምዃኑ ኣረዲኦም። ገዛኢ ውድብ ኢህወዴግ፡ እቲ ለውጢ ንምድፋእ ኮነ ኣብ ምንባብ ሓደ ዓይነት ቅዋም ኣለዎ'ዶ ዝብል ሕቶ ዘልዓሉ ፕሮፌሰር መረራ ገሊኦም ነቲ ለውጢ ይደፍኡ ገሊኦም ድማ ንድሕሪት ዝጎቱ ምዃኖም ገሊጾም። ፖለቲካዊ ስግግር ኢትዮጵያ ኣብ ቀራና መንገዲ ካብ ዘእተውዎ ነገራት ሓደ፡ ዘይተመለሱ ታሪኻዊ ፈተናታት ብካልኣይ ደረጃ ይሰርዕዎም። ኣብዪ ኣሕመድ ናይ ኤርትራ ምብፅሑ ዛዚሙ ተመሊሱ "ኣብ ካሊእ ቦታ ከይደ እንተዝመውት..." ዶ/ር ኣብዪ ኣሕመድ ዶክተር ኣብዪ ኣሕመድ፡ "ኢትዮጵያ ሽግን ዳሜራን'ያ" ካብቶም ዘይሰገርናዮም ዝብልዎም ፈተናታት ሓደ ድማ ጉዳይ ኣዲስ ኣበባ እንትኸውን፡ "ኣዲስ ኣበባ ከም እየሩሳሌም ንኸይትኸውን ኣብ ገለ ገለ ቦታታት ስግኣታት ይፍጠሩ ኣለዉ" ኢሎም። እቲ ለውጢ፡ ኣልቦ-ፍኖተ-ካርታ ምዃን'ውን እቲ ካሊእ ዘተሓሳስቦም ጉዳይ እዩ። እታ ሃገር ናበይ ትጎዓዝ ከምዘላ ዘርኢ ንጹር ፖለቲካዊ ኣንፈት ኣይተቐመጠን እዮም ዝብሉ። ኣብቲ ዝካየድ ዘሎ ለውጢ እንታይ ዓይነት ኢትዮጵያ?
